יחסי אירלנד–יפן

יחסי אירלנד–יפן הם היחסים הדיפלומטיים הרשמיים שבין הרפובליקה של אירלנד לבין יפן. שתי המדינות הן חברות מלאות בארגון לשיתוף פעולה ולפיתוח כלכלי. האירי הראשון אשר הניח את כף רגלו על חופי יפן ביולי 1704 הוא רוברט ג'אנסן, מלח ומגלה ארצות אשר הגיע לקיושו. ג'אנסן ברח מחברת הודו המזרחית ההולנדית עם חמישה אנשים בסירה קטנה כאשר הוא מקווה להגיע לגואנגג'ואו שבסין. כשהגיעו ליפן נחשדו ג'אנסן וחבריו למסע כמיסיונרים פורטוגליים והוחזקו ביפן עד נובמבר באותה השנה. ג'אנסן וחבריו שוחררו והצטרפו לאונייה הולנדית שהגיעה לג'קרטה שבאינדונזיה. הקשר הראשון בין יפן לאירלנד בדרג הלאומי נוצר בדצמבר 1872 כאשר חברים במשלחת איוואקורה נסעו לדבלין. המאורע הפך לסמל לפיתוח היחסים שבין שתי המדינות. במהלך תקופת מייג'י היגרו ליפן אירלנדים רבים. רובם בחרו להישאר ביפן גם בתקופת מלחמת העולם השנייה וחלקם השתקעו שם. במרץ 1957 כוננו אירלנד ויפן יחסים דיפלומטיים רשמיים ומלאים כאשר יפן הייתה המדינה הראשונה ממזרח אסיה לכונן יחסים עם אירלנד. עוד באותה השנה שלחו שתי המדינות שגרירים לבירות האחת של השנייה. בשנת 1964 שדרגה יפן את מעמד הלשכה שלה בדבלין לשגרירות. בשנת 1973 נפתחה לראשונה השגרירות האירית ביפן. בספטמבר 1983 היה הנשיא פטריק הילרי האדם האירי רם הדרג הראשון שמבקר ביפן. בשנת 1985 ביקרו באירלנד נסיך הכתר אקיהיטו ונסיכת הכתר מיצ'יקו. הזוג המלכותי חזרו כקיסר וקיסרית בשנת 2005. ביוני 2013 הפך שינזו אבה לראש הממשלה היפני הראשון לבקר באירלנד. שתי האומות חולקות דעות משותפות במגוון רחב של נושאים ומשתפות פעולה בהצבעות בארגון האומות המאוחדות. בשנת 2017 חגגו שתי המדינות 60 שנים של יחסים משותפים. נסיך הכתר אקיהיטו ונסיכת הכתר מיצ'יקו (1985) הנסיכה סאיאקו קורודה (2000) הנסיכה טאקמדו (2003, 2017) הקיסר אקיהיטו והקיסרית מיצ'יקו (2005) ראש הממשלה שינזו אבה (2013) נשיא אירלנד פטריק הילרי (1983, 1989, 1990) טישך אירלנד צ'ארלס הוהי (1989) נשיאת אירלנד מארי רובינסון (1995) טישך אירלנד בריאן קוון (2009) טישך אירלנד אנדה קני (2013) כיבוד מיסים בייבוא ואמנה למניעת כפל מס (1974) הסכם בנוגע לאשרת עבודה וחופשה (2007) מזכר הבנות לחיזוק הקשר בין המדינות (2007) הסכם בנוגע לביטחון חברתי (2011) הסכם בנוגע לפקיעת אשרה רק לאחר שישה חודשים (2016) הסחר בין שתי המדינות משגשג ופועלות ביפן 32 חברות שמקורן באירלנד. ביולי 2018 חתם האיחוד האירופי עם יפן על הסכם סחר חופשי כאשר אירלנד מהווה חלק מהאיחוד. אירלנד מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. יפן מיוצגת באירלנד בדרג השגרירות באמצעות שגרירות רשמית שהיא מחזיקה בדבלין, בירת המדינה. שגרירות אירלנד בטוקיו שגרירות יפן בדבלין מדיה וקבצים בנושא יחסי אירלנד–יפן בוויקישיתוף History of Ireland-Japan Relations, באתר משרד החוץ האירי Discovering Irish-Japanese relations, אתר האקדמיה המלכותית האירית, 5 באוקטובר 2017 Japan-Ireland Relations (Overview), באתר משרד החוץ היפני Abe the first serving Japanese PM to visit Ireland since independence, אייריש טיימס, 19 ביוני 2013 Celebrating 60 Years Ireland - Japan Diplomatic Relations, באתר משרד החוץ האירי State Visits of the Hillery Presidency ADDRESS BY PRESIDENT MARY ROBINSON, AT A LUNCHEON IN OSAKA HOSTED BY THE IRISH SEMI-STATE BODIES, ספריית האתר הרשמי של נשיא אירלנד Double Taxation Treaty between Ireland and Japan, אתר משרד החוץ האירי EU and Japan sign one of history’s largest trade deals, אייריש טיימס, 17 ביולי 2018 Embassy of Ireland, Japan, האתר הרשמי של השגרירות Embassy of Japan in Ireland, האתר הרשמי של השגרירות